**»Dva meseca v enem dnevu – znanje in prostor za vse čase«**

**PRIHODNOST OTROKOM: ODRAŠČAMO PRIPADNI VREDNOTAM ŠOLE,**

**DEMOKRATIČNE SKUPNOSTI IN ODPRTE ZNANOSTI**

**Dogodek** [**v Mesecu znanosti 2025**](https://www.gov.si/dogodki/2025-09-17-mesec-znanosti-2025/) **s povezavami** [**v Mesecu prostora 2025**](https://www.gov.si/zbirke/projekti-in-programi/mesec-prostora/)

Ljubljana | 🗓️ 17. oktober 2025, med 10 in 14. uro, [Univerza v Ljubljani Fakulteta za upravo](https://www.fu.uni-lj.si/najem-prostorov/predavalnica-p6/),  
Gosarjeva ulica 5, 1000 Ljubljana.

**Organizatorja**: Inštitut za razvoj vključujoče družbe – IRVD ter Ministrstvo za visoko šolstvo, znanost in inovacije

**Sodelujoči**: [OŠ Zbora odposlancev Kočevje](https://www.oszboraodposlancev.si/); [OŠ Velika Dolina](https://www.osvelikadolina.si/); [OŠ Franca Rozmana Staneta v Ljubljani](https://www.osfrslj.si/); [Študentski svet Univerze v Ljubljani Ekonomske fakultete](https://www.ef.uni-lj.si/studij/studentski-svet).

**Udeležba je zapolnjena, dogodek zaradi prisotnosti otrok ne bomo snemali, s soglasjem staršev in učiteljev bomo objavili le izbrane fotografije.**

**Program:**

**09:30-10:00** Prihod

**10:00-10:15** Uvod v forum – delavnico, [Petra Založnik](https://petrazaloznik.com/), [mag. Bećir Kečanović](https://www.irvd.si/vkljucujoca-druzba/becir-kecanovic-zivljenjepis/),

**10:15-10:45** Kratke predstavitve – pripovedi oziroma »mikro« zgodbe, predstavnica/

predstavnik akademske znanosti (ekspertna skupina akademskih znanstvenikov,

ustanovljena na 1. konferenci o kompetencah trajnostnosti in prihodnosti, kot

podpora forumu v skladu z mednarodnimi, OECD idr. standardi deliberativnih

praks), gospodarstva, srednjih šol in študentov o pomenu pripadnosti skupnim

vrednotam

**10:45-11:00** Odmor

**11:00-13:00** Forum

**13:00-14:00** Skupna razprava in druženje s pogostitvijo

**Namen dogodka:**

Dogodek s praktičnim prikazom uporabe načel **odprte znanosti, vključevanja skupnosti in občanskega raziskovanja** v sodelovanju z osnovnimi šolami izpostavlja **pomen pripadnosti skupnim vrednotam**, da s povezovanjem šolske skupnosti, družine, lokalnega okolja, gospodarskih in drugih organizacij ter akademske znanosti doprinese k naslednjemu:

* trajnostna varnostna kultura ter vključevanje otrok in mladih v demokratično družbeno prakso na »mikro« ravni šol in lokalnih skupnosti
* celovito obvladovanje varnostnih tveganj in odpravljanje vzrokov nasilja v šolskem prostoru, ne čakajoč na posledice
* doprinos k uporabni (aplikativni) etiki sobivanja in demokratični praksi za varen in spodbuden prostor sedanjih in prihodnjih generacij

Izhodišče foruma so konkretne izkušnje občanskega raziskovanja s **pilotnim projektom** [Prepoznavanje in preprečevanje nasilja v šolah](https://www.gov.si/teme/prepoznavanje-in-preprecevanje-medvrstniskega-nasilja-v-solah/), ki ga izvaja Ministrstvo za vzgojo in izobraževanje v sodelovanju z Inštitutom za razvoj vključujoče družbe – IRVD, pa tudi iz priprav na izvajanje aplikativnega projekta *Vključevanje občanske znanosti za celovito razumevanje in usklajeno odzivanje na podnebne spremembe*, ki je zasnovan kot horizontalni mehanizem potekajočega nacionalnega projekta [(RE)KONCEPTUALIZACIJA PRAVNE PARADIGME GLEDE PODNEBNIH SPREMEMB: Razvoj nove pravne normalnosti za doseganje trajnostnih praks](https://www.pf.uni-lj.si/raziskovanje/raziskovalni-projekti/rekonceptualizacija-pravne-paradigme-glede-podnebnih-sprememb-razvoj-nove-pravne-normalnosti-za-doseganje-trajnostnih-praks).

Po uvodnih predstavitvah bodo učenci partnerskih šol, njihovi učitelji, starši, študenti in drugi udeleženci v moderiranem procesu (forumu) oblikovali stališča, kako s pripadnostjo in etiko komuniciranja skozi posvetovanje in razpravo (deliberacijo) soustvarjati varen in spodbuden prostor oziroma ekosistem šole, družine in lokalne skupnosti.

Glavni namen dogodka je s pripadnostjo in utrjevanjem pozitivne šolske klime oziroma šolskega etosa doprinesti k razvoju **celovitega in delujočega varnostnega sistema**, z istim namenom povezati šolo, družino in lokalno okolje. S pripadnostjo vrednotam in predanostjo etičnemu delovanju (Listina pripadnosti in komisija za etiko) nasilje in druga odklonska ravnanja na nov in učinkovitejši način zaznati in preprečiti v zgodnjih fazah (proaktivno), pri vzrokih, ne čakajoč na najhujše.

Z vključevanjem občanske znanosti pod vodstvom akademskih znanstvenikov in znanstvenic ([ekspertna skupina 1. nacionalne konference o kompetencah trajnostnosti in pismenosti za prihodnost](https://www.gov.si/dogodki/2025-09-23-prva-nacionalna-konferenca-o-trajnostnih-kompetencah-in-pismenosti-za-prihodnost/)) bo dogodek posebej spodbujal otroke in mlade, da ob institucionalni vlogi države, lokalnih skupnosti, znanstvenih zavodov, šol, fakultet in drugih ustanov tudi sami prispevajo, se vključujejo v oblikovanje družbenih pravil in pogojev za kakovostno, z dokazi podprto, varno in spodbudno učno okolje, lokalno skupnost in javni prostor. Dogodek se v tem pogledu naslanja na oceno, da ima Slovenija **vzoren normativni okvir** za pripravo, sprejemanje in izvajanje predpisov (prim. [Odprta znanost: od znanstvenih dokazov do vključujočih in z dokazi podprtih politik za razvoj](https://www.gov.si/dogodki/2024-10-29-odprta-znanost-od-znanstvenih-dokazov-do-vkljucujocih-in-z-dokazi-podprtih-politik-za-razvoj/)). Tako dogodek hkrati simbolno povezuje **Mesec znanosti 2025** in **Mesec prostora 2025** ([Dva Meseca v enem dnevu – znanost in prostor za vse čase!](https://www.irvd.si/dva-meseca-v-enem-dnevu-napoved/)).

**Cilji**

* Oblikovati **Listino pripadnosti vrednotam** kot **osrednji okvir, ki vizijo, poslanstvo in vrednote povezuje z etično infrastrukturo šole**, da celovito podpira etično delovanje šolske skupnosti, družinskega in lokalnega okolja in javnega prostora za varno in spodbudno učno okolje
* Vzpostaviti **most med znanjem in vrednotami** s pomočjo načel odprte znanosti, vključevanja skupnosti in občanskega raziskovanja
* Učence, dijake in študente spodbuditi k:
* razumevanju vrednot kot del vsakdanjega življenja, kot znanstveno raziskovalno etiko in etično prakso radovednosti, domišljije in ustvarjalnosti v šolskem in širšem družbenem prostoru, ne zgolj kot formalna pravila in normativne ideale v takšnih in drugačnih kodeksih
* razmišljanju skozi zgodbe (uvodna predstavitev o viziji, poslanstvu in vrednotah, pomenu pripadnosti in etične infrastrukture, kodeksa in komisije za etiko pri zagotavljanju varnega in spodbudnega učnega okolja ter pri doseganju strateškega uspeha šolske oziroma akademske skupnosti)
* praksi, da s posvetovalno (deliberativno) prakso in etičnim komuniciranjem pregledno in pošteno delijo svoje znanje in izkušnje ter tako skupaj iščejo uporabne rešitve tudi v simbiotičnem prostoru in dialogu z umetno inteligenco.

**Struktura**

**Ekspertna skupina,** formirana na podlagi dognanj 1. konference o kompetencah trajnostnosti in pismenosti za prihodnost:članice in člani akademske skupnosti v vlogi povezovanja in pretakanja znanstvenih dokazov (*evidence-based*) v družbeno prakso, demokratizacije znanja in profesionalizacije odločevalcev ter upravljanja javnih zadev, podprtega z dokazi (*evidence-informed practice*) pomagajo pri strukturiranju znanja za podporo pri izvedbi foruma, opravijo znanstveno redakcijo rezultatov in po potrebi svetujejo (recenzirajo) pri priporočilih foruma za odločevalce.

**Fokusne skupine:**

* **Facilitatorji/moderatorji/predstavniki skupnosti, občani praktiki oziroma občanski raziskovalci**: facilitiranje deliberativnega procesa z odmerjenim vključevanjem skupnosti in občanske znanosti ter s poudarkom na sodelovanju, demokratični participaciji in posvetovanju (deliberaciji) za iskanje uporabnih rešitev in etično delovanje v varnem in spodbudnem okolju
* **Učenci**: pripadnost vrednotam šole, demokratične skupnosti in odprte znanosti, sobivanje v varnem in spodbudnem učnem okolju, reševanje etičnih dilem in varnostnih problemov na ravni oddelčnih oziroma razrednih, šolske in lokalne skupnosti (mediacija, restitucija itn)
* **Učitelji**: normativna integracija znanja in vrednot, podprta z etično infrastrukturo šolskega skupnosti, listina pripadnosti in vzgojni pristopi, varno in spodbudno učno okolje
* **Starši**: pripadnost in zaupanje, šolske in družinske vrednote, povezovanje z lokalno skupnostjo in javno varnostjo
* **Študenti**: odprta znanost, študentska skupnost, Zakon o visokem šolstvu (ZViS, člen 7.b - prepoved spolnega in drugega nadlegovanja ter trpinčenja v študijskem okolju)

1. **Metodologija**

* **Narativna pedagogika** in etika pripovedovanja zgodb kot orodje za gradnjo varnega in spodbudnega učnega okolja.
* **Občansko raziskovanje** kot metoda sooblikovanja rešitev.
* **Deliberativna praksa**: skupna artikulacija vrednot, oblikovanje Listine pripadnosti, vloga komisij za etiko v šolski in akademski skupnosti.

1. **Povezave med konferenco in forumom**

|  |  |  |
| --- | --- | --- |
| DATUM | DOGODEK | POVEZAVA |
| 23. september 2025 | konferenca o prihodnosti | oblikovanje ekspertne skupine |
| 17. oktober 2025 | deliberativni forum – delavnica | Skupna artikulacija vrednot, listina pripadnost in krepitev etične infrastrukture za varno in spodbudno učno okolje, šolski in javni prostor |